Eelnõu

**NARVA LINNAVALITSUS**

**KORRALDUS**

Narva 25.10.2023 nr…..

**Kasutusloa andmine (Kangelaste prospekt 32)**

1. **ASJAOLUD JA MENETLUSE KÄIK**

Ehitisregistri keskkonda laekus kasutusloa taotlus ümberehitatud Keeltelütseumi hoone aula ja tantsusaali ventilatsioonisüsteemi kohta.

|  |  |
| --- | --- |
| Kasutusloa taotlus, menetlus | 04.09.2023. a taotlus nr 2311371/11086, menetlus nr 386440 |
| Ehitisregistri kood, nimetus, kasutamise otstarve  | 118010105, keeltelütseum,12632 põhikooli või gümnaasiumi õppehoone |
| Ehitise asukoht, katastritunnus | Narva linn, Kangelaste prospekt 32, 51102:006:0042 |
| Tehtud ehitustööde lühikirjeldus | Keeltelütseumi hoone aula ja tantsusaali ventilatsioonisüsteemi ümberehitamine koos elektripaigaldise paigaldamisega.  |
| Ehitusluba, menetlus,korraldus | 07.06.2023. a ehitusluba nr 2312271/04667, menetlus nr 358818,Narva Linnavalitsuse 07.06.2023. a korraldus nr 421-k |
| Ehitusloale esitatud ehitusprojekt | VENT SYSTEM PROJECT OÜ poolt 27.03.2023. a koostatud „Narva Keeltelütseumi aula ja tantsusaali ventilatsioonisüsteemi rekonstrueerimise ehitusprojekt“ põhiprojekt nr 012023, digidoc-boks „012023\_PP\_v04\_Kangelaste-32.asice“ |
| Kasutusloale esitatud ehitusprojekt | VENT SYSTEM PROJECT OÜ poolt 19.06.2023. a koostatud „Narva Keeltelütseumi aula ja tantsusaali ventilatsioonisüsteemi rekonstrueerimise ehitusprojekt“ tööprojekt nr 012023, digidoc-boks „012023\_TP\_Kangelaste32.asice“ |

Ehitusseadustiku § 54 lõike 5 ja 6 alusel olid kaasatud kasutusloa menetlusse kooskõlastamiseks ja arvamuse avaldamiseks erinevad asutused ja isikud: Päästeameti Ida päästekeskus, Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Kultuuriosakond, Narva Linnavalitsuse Linnamajandusamet, Terviseameti Ida regionaalosakond.

18. oktoobriks 2023. a kõik kaasatud menetlusosalejad esitasid oma arvamused ja/või kooskõlastused.

Päästeameti Ida päästekeskus, Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Kultuuriosakond, Narva Linnavalitsuse Linnamajandusamet esitasid oma nõusolekud ja kooskõlastused ehitisregistri keskkonna kaudu.

Terviseameti Ida regionaalosakond andis oma nõusoleku koos tingimusega: *„Terviseameti Ida regionaalosakond (edaspidi amet) on tutvunud 03.10.2023 esitatud lisamaterjalidega. Vastavalt AZF Labor OÜ (edaspidi labor) labori parandatud müra mõõtmise protokollile nr 216M/23A-1 on Narva Keeltelütseumi aulas, tantsusaalis, riietusruumis, muusika kabinetis vastab ventilatsiooni süsteemist tulenev müratase sotsiaalministri 04.03.2002. a määruse nr 42 „Müra normtasemed elu- ja puhkealal, elamutes ning ühiskasutusega hoonetes ja mürataseme mõõtmise meetodid“ kehtestatud nõuetele.*

*Amet ei saa hinnata AZF Labor OÜ 18.09.2023 väljastatud müra mõõtmise protokolli nr 247VM - 23A, kuna Eesti Akrediteerimiskeskuse andmete kohaselt AZF Labor OÜ-l ei ole välisõhu parameetrite mõõtmiseks akrediteeringut/pädeva mõõtja tunnistust. Kommentaarina saab amet öelda järgnevat: Narva Keeltelütseumi hoone katusel paigaldatud ventilatsiooniseadme tööst tulenev helirõhutase kaugusel 10 m, 15m ja 20 m on 41,9 dBA, 39,7 dBA, 37,5 dBA. Narva Keeltelütseumi hoone läheduses asuv kortermaja asub u 50 m kaugusel. Vastavalt keskkonnaministri 16.12.2016 määruse nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ (edaspidi määrus nr 71) lisa 1 rakendatakse ventilatsiooniseadme tekitatava müra piirväärtusena tööstusmüra sihtväärtusi. Lähimad kortermajad on atmosfääriõhu kaitse seaduse § 57 p 3 mõistes haridusasutuse, tervishoiu- ja sotsiaalhoolekandeasutuse ning elamu maa-alad, rohealad ja kuuluvad II mürakategooriasse. Määruse nr 71 kohaselt on II mürakategooria lubatud tööstusmüra sihtväärtuseks päeval (07:00-23:00) kuni 50 dBA ja öösel (23:00-07:00) kuni 40 dBA. Vastavalt müra mõõtmise protokollile müra öine piirnorm kuni 40 dBA saavutatakse kaugusel 20 m ventilatsiooniseadmest“*.

Kasutusloa taotlusele on täiendavalt lisatud Töökeskkonna Uuringud OÜ poolt 17.10.2023. a koostatud „Välisõhus leviva müra mõõtmisest“ töö nr 223-071, milles on esitatud: *„Ventilatsioonisüsteemi SV-5 müratase ei ületa Kangelaste prospekt 32 lähimatel krundipiiridel lubatud piirväärtust seda enam, et süsteem töötab õhtusel ja öisel ajal väiksema koormusega“*.

Ehitusseadustiku § 54 lõike 2 kohaselt pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse nr 358818 käigus Narva Linnavalitsuse Arhitektuuri- ja Linnaplaneerimise Ameti KMH vanemspetsialist tegi järelduse, et antud juhul ei ole keskkonnamõju hindamise algatamine kohustuslik, samuti ei ole vajalik eelhindamine ning keskkonnamõju hindamise vajalikkuse kaalumine.

05.09.2023. a toimus valminud ventilatsioonisüsteemi ülevaatus. Puudusi ei ole avastatud. Ehitusseadustiku § 55 kohaselt kasutusloa andmisest keeldumise põhjused puuduvad. Kuna ümberehitatud ventilatsioonisüsteem vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda kasutusloa ümberehitatud Keeltelütseumi hoone aula ja tantsusaali ventilatsioonisüsteemile.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

**3. OTSUS**

Anda kasutusluba ümberehitatud Keeltelütseumi hoone aula ja tantsusaali ventilatsioonisüsteemile, mis on ümberehitatud VENT SYSTEM PROJECT OÜ poolt 19.06.2023. a koostatud „Narva Keeltelütseumi aula ja tantsusaali ventilatsiooni süsteemi rekonstrueerimise ehitusprojekt“ tööprojekti nr 012023 alusel (digidoc-boks „012023\_TP\_Kangelaste32.asice).

1. **RAKENDUSSÄTTED**

4.1. Käesolev korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots

Linnapea Üllar Kaljuste

 Linnasekretär